คําสั่งกรมบังคับคดีที่ 89/2559เรื่อง การรับและจ่ายเงินในคดีสําหรับราชการส่วนกลาง กรมบังคับคดี------------------- เพื่อให้การปฏิบัติหน้าที่เกี่ยวกับการรับและจ่ายเงินในคดีสําหรับราชการส่วนกลาง กรมบังคับคดี เป็นไปด้วยความเรียบร้อย รวดเร็ว มีประสิทธิภาพและเป็นประโยชน์ต่อคู่ความผู้มาติดต่อ ราชการยิ่งขึ้น จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีที่ 538/2548 ลงวันที่ 30 กันยายน 2548 เรื่อง การรับและจ่ายเงินในคดีสําหรับราชการส่วนกลางกรมบังคับคดีข้อ ๒ การรับเงิน 2.1 คดีแพ่ง 2.1.1 การรับเงินค่าขายทรัพย์ ณ ที่ทําการกรมบังคับคดี เมื่อได้รับเงินแล้ว ให้เจ้าหน้าที่การเงินหรือผู้ได้รับมอบหมาย ออกใบรับเงินให้ผู้ซื้อ โดยให้เจ้าหน้าที่การเงินลงชื่อเป็นผู้รับ เงินในใบรับเงินร่วมกับเจ้าพนักงานบังคับคดีหรือผู้ที่ได้รับมอบหมาย การรับเงินค่าขายทรัพย์นอกที่ทําการกรมบังคดีเมื่อได้รับเงินแล้วให้เจ้าพนักงาน บังคับคดีออกใบรับเงินให้ผู้ซื้อ เมื่อเสร็จการขายวันหนึ่งแล้วแต่กรณี ให้เจ้าพนักงานบังคับคดีผู้ดําเนินการขาย ในวันนั้น ทําบัญชีรายการขายทรัพย์เสนอผู้บังคับบัญชาพร้อมทั้งจํานวนเงินและสําเนาคู่สอบ ใบเสร็จรับเงินแล้วนําส่งสํานักงานบังคับคดีกรุงเทพมหานคร กรมบังคับคดีในวันเดียวกัน 2.1.2 การรับเงินอื่น ๆ นอกจากข้อ 2.1.1 ให้เจ้าพนักงานบังคับคดีที่ได้รับ มอบหมายจดรายงานการรับเงินเสนอผู้บังคับบัญชา แล้วให้เจ้าหน้าที่การเงินหรือผู้ได้รับมอบหมายรับ เงินและออกใบเสร็จให้ โดยให้เจ้าหน้าที่การเงินหรือผู้ได้รับมอบหมายลงชื่อเป็นผู้รับเงินในใบรับเงิน ร่วมกับผู้อํานวยการสํานักงานบังคับคดีกรุงเทพมหานครหรือผู้ที่ได้รับมอบหมาย ใบรับเงินนั้นให้มีสําเนา 2 ฉบับ ต้นฉบับมอบให้ผู้ชําระหรือผู้นําส่งเงิน รวมสํานวนไว้ฉบับหนึ่ง อีกฉบับหนึ่งคงไว้เป็นต้นขั้ว 2.1.3 เมื่อเจ้าพนักงานบังคับคดี หรือผู้อํานวยการสํานักงานบังคับคดี กรุงเทพมหานครเห็นสมควรรับเงินเป็นเช็ค หรือตั๋วแลกเงินก็ได้ แต่ต้องเป็นเช็คหรือตั๋วแลกเงินที่ ธนาคารสั่งจ่าย หรือเช็คที่ธนาคารรับรองหรือเช็คของส่วนราชการ องค์กรของรัฐ หรือรัฐวิสาหกิจสั่งจ่าย ในนามกรมบังคับคดี พร้อมจดเลขหมายเช็คลงในใบรับเงินด้วย ในกรณีนี้จะต้องตอบรับเงินจากผู้ส่งเงิน ให้ผู้อํานวยการสํานักงานบังคับคดี กรุงเทพมหานครหรือผู้ได้รับมอบหมายเป็นผู้ตอบรับเงินพร้อมกับส่งใบรับเงิน 2.2 คดีล้มละลาย 2.2.1 เมื่อมีผู้นําเงินมาชําระหรือส่งในคดี จะเป็นเงินสด เช็ค คราฟท์หรือ ตั๋วเงินก็ดีให้เจ้าพนักงานพิทักษ์ทรัพย์ผู้ได้รับมอบหมายดําเนินการในเรื่องนั้นจดรายงานการรับเงินนั้น โดยละเอียดว่าเป็นเงินประเภทใดในคดีใด ของผู้ใด จํานวนเงินเท่าใดและมีเงื่อนไขอย่างใดหรือไม่ แล้วนําผู้ชําระหรือผู้นําส่งเงินพร้อมกับสํานวนและรายงานดังกล่าวไปส่งที่กองบริหารการคลัง เพื่อที่ กองบริหารการคลังจะได้รับเงินและออกใบรับเงิน โดยให้เจ้าพนักงานพิทักษ์ทรัพย์ลงนามในใบรับเงิน ตามแบบ ส.47 ร่วมกับผู้อํานวยการกองบริหารการคลังหรือผู้ที่ได้รับมอบหมาย ใบเสร็จให้มีสําเนาสาม ฉบับ ต้นฉบับมอบให้ผู้ชําระหรือนําส่งเงิน ส่วนสําเนากองบริหารการคลังเก็บไว้ฉบับหนึ่ง รวมสํานวนไว้ ฉบับหนึ่ง อีกฉบับหนึ่งคงไว้เป็นต้นขั้ว เมื่อผู้อํานวยการกองบริหารการคลังเห็นสมควรรับเงินเป็นเช็ค ให้จด หมายเลขเช็คในใบเสร็จรับเงินด้วย ในกรณีจะต้องตอบรับเงินจากผู้ส่ง ให้ผู้อํานวยการกองบริหารการคลังหรือผู้ที่ ได้รับมอบหมายเป็นผู้ตอบรับเงินพร้อมส่งใบรับเงิน 2.2.2 ในกรณีที่ผู้นําเงินมาชําระหรือนําส่งในคดีด้วยเช็คลงวันที่ล่วงหน้า ฉบับเดียวหรือหลายฉบับในคราวเดียวกัน ให้เจ้าพนักงานพิทักษ์ทรัพย์ผู้ได้รับมอบหมายดําเนินการ เรื่องนั้นจดรายการรับเช็คนั้นโดยละเอียดว่าเป็นเช็คของธนาคารใด เลขที่เท่าไรลงวันที่อะไร จํานวนเงิน เท่าไรรับไว้เป็นประเภทใด ในคดีใตของผู้ใด และมีเงื่อนไขอย่างใดหรือไม่ แล้วส่งเช็คไปกองบริหารการคลัง ให้ผู้อํานวยการกองบริหารการคลังหรือเจ้าหน้าที่การเงินผู้ได้รับมอบหมาย ลงชื่อรับเช็ค เมื่อเช็คฉบับใดถึงกําหนดชําระให้กองบริหารการคลังนําไปเรียกเก็บแล้วแจ้งผลการเรียก เก็บเงินตามเช็คดังกล่าวไปให้ผู้อํานวยการกองบริหารการคลังหรือเจ้าพนักงานพิทักษ์ทรัพย์ทราบภายใน กําหนด 3 วันนับจากวันที่เรียกเก็บเงินได้ หรือนับจากวันที่ธนาคารปฏิเสธการจ่ายเงินแล้วแต่กรณี ในกรณีที่เรียกเก็บเงินตามเช็คได้ให้กองบริหารการคลังแนบใบรับเงินส่งไปให้ด้วยเพื่อผู้อํานวยการหรือ เจ้าพนักพิทักษ์ทรัพย์จะมอบให้ผู้ชําระหรือผู้นําส่ง ในกรณีที่เช็คเรียกเก็บเงินไม่ได้ให้ยกเลิก ใบเสร็จรับเงินทําการปรับปรุงบัญชีแล้วแจ้งให้เจ้าพนักงานพิทักษ์ทรัพย์ผู้ดําเนินการในเรื่องนั้นทราบ พร้อมทั้งส่งหลักฐานการคืนเช็คเพื่อดําเนินการต่อไป 2.3 คดีฟื้นฟูกิจการของลูกหนี้ 2.3.1 เมื่อมีผู้นําเงินมาชําระหรือส่งในคดีจะเป็นเงินสด เช็ค ดร๊าฟท์ หรือ ตั๋วแลกเงินก็ดีให้เจ้าพนักงานพิทักษ์ทรัพย์ผู้ได้รับมอบหมายดําเนินการในเรื่องนั้นจดรายงานการรับเงิน นั้นโดยละเอียดว่าเป็นเงินประเภทใด ในคดีใด ของผู้ใด จํานวนเงินเท่าใดและมีเงื่อนไขอย่างใดหรือไม่ แล้วนําผู้ชําระหรือผู้นําส่งเงินพร้อมกับสํานวนและรายงานดังกล่าวส่งให้ส่วนจัดกิจการทรัพย์สินเป็น ผู้รับเงินและออกใบเสร็จรับเงิน โดยให้เจ้าหน้าที่การเงินลงนามเป็นผู้รับเงินร่วมกับผู้อํานวยการสํานัก ฟื้นฟูกิจการของลูกหนี้หรือผู้ที่ได้รับมอบหมาย ใบรับเงินให้มีสําเนาสามฉบับ ต้นฉบับมอบให้ผู้ชําระหรือ ผู้นําส่งเงิน ส่วนสําเนาส่วนจัดกิจการทรัพย์สินเก็บไว้ฉบับหนึ่ง รวมสํานวนไว้ฉบับหนึ่ง อีกฉบับหนึ่งคงไว้ เป็นต้นขั้ว การรับเงินเป็นเช็ค ดร๊าฟท์ หรือตั๋วแลกเงินให้จดเลขหมายในใบรับเงินด้วย 2.3.2 ให้สํานักฟื้นฟูกิจการของลูกหนี้เปิดบัญชีเงินฝากกับธนาคารประเภท บัญชีกระแสรายวัน ชื่อบัญชี "สํานักฟื้นฟูกิจการของลูกหนี้" แล้วนําฝากเงินประเภทเงินค่าใช้จ่ายของ ผู้ขอฟื้นฟูกิจการ ซึ่งชําระไว้ตามข้อ 2.3.1 2.3.3 ให้สํานักฟื้นฟูกิจการของลูกหนี้เปิดบัญชีเงินฝากกับธนาคารประเภท บัญชีออมทรัพย์ในนามของลูกหนี้ผู้ขอฟื้นฟูแต่ละราย แล้วนําเงินรายรับที่รวบรวมได้จากกองทรัพย์สิน นําเข้าฝากในบัญชีของลูกหนี้ผู้ขอฟื้นฟูรายนั้น ๆ 2.4 การวางทรัพย์ ให้เจ้าหน้าที่สํานักงานบังคับคดีกรุงเทพมหานครจดรายงาน โดยแสดงให้ปรากฏถึงรายละเอียดแห่งการรับเงิน และออกใบรับเงินโดยให้เจ้าหน้าที่การเงินลงขอ เป็นผู้รับเงิน ใบรับเงินร่วมกับผู้อํานวยการสํานักงานบังคับคดีกรุงเทพมหานครหรือผู้ที่ได้รับมอบหมาย ใบรับเงินนั้นให้มีสําเนา 4 ฉบับ ต้นฉบับมอบให้ผู้ชําระเงิน ส่วนสําเนาสํานักงานบังคดีกรุงเทพมหานคร เก็บไว้ ฉบับ รวมไว้ในสํานวนฉบับหนึ่ง อีกฉบับหนึ่งคงไว้เป็นต้นขั้ว ในกรณีที่จะต้องตอบรับจากผู้ส่งเงิน ให้ผู้อํานวยการสํานักงานบังคับคดี กรุงเทพมหานครหรือผู้ที่ได้รับมอบหมายเป็นผู้ตอบรับพร้อมส่งใบเสร็จรับเงินไปให้ข้อ ๓ การจ่ายเงิน 3.1 คดีแพ่ง เมื่อมีผู้มาขอรับเงินในคดี ให้ผู้มีส่วนได้ยื่นคําขอรับเงินต่อ เจ้าพนักงานบังคับคดีเพื่อขออนุมัติก่อน เว้นแต่จะมีการสั่งอนุมัติไว้แล้วในบัญชีแสดงการรับจ่ายหรือ บัญชีส่วนเฉลี่ยแล้วให้มีผู้มีส่วนได้นั้นทําใบรับเงิน และให้สํานักงานบังคับคดีกรุงเทพมหานครหรือ ผู้ที่ได้รับมอบหมายจัดทําใบสั่งจ่ายเงินให้อธิบดีกรมบังคับคดีหรือผู้ที่อธิบดีกรมบังคับคดีมอบหมาย ลงชื่อพร้อมกับหมายเหตุไว้ในรายงานการจ่ายเงินหรือบัญชีแสดงการรับจ่ายหรือบัญชีส่วนเฉลี่ยแล้วแต่กรณี ว่าได้จ่ายเงินให้ผู้มีส่วนได้คนใดไปแต่วันเดือนปีใดทุกคราวที่มีการจ่ายเงินให้ลงบัญชีโดยครบถ้วน ตามระเบียบของราชการและเก็บไว้เอกสารหลักฐานต่างๆ ไว้ในสํานวน ถ้ามีเหตุสงสัยว่าผู้รับเงินมิใช่ผู้มีส่วนได้อันแท้จริง ผู้อํานวยการสํานักงานบังคับคดี กรุงเทพมหานครสั่งให้ผู้ขอรับเงินหาผู้รับรองมาจนเป็นที่พอใจก่อนก็ได้ และถ้าเป็นการมอบฉันทะ ให้ตัวแทนมารับเงินอาจสั่งให้ตัวการมารับเงินเองก็ได้ 3.2 คดีล้มละลาย เมื่อมีผู้ประสงค์ขอรับเงินในคดีผ่านระบบอิเล็กทรอนิกส์หรือ ยื่นคําแถลงต่อเจ้าพนักงานพิทักษ์ทรัพย์ ผู้มีหน้าที่ดําเนินการในเรื่องนั้น ให้เจ้าพนักงานพิทักษ์ทรัพย์ ดําเนินการตรวจสอบรายละเอียดข้อมูลโดยทําการพิจารณาและมีคําสั่งในระบบจ่ายเงินคดีล้มละลาย ทางอิเล็กทรอนิกส์ และส่งคําสั่งให้นักบัญชีผู้ที่ได้รับมอบหมายดําเนินการจ่าย/โอนเงินให้ผู้ขอรับเงินนั้น พร้อมจัดทําใบสั่งจ่ายเงินให้อธิบดีกรมบังคับคดีหรือผู้ที่อธิบดีกรมบังคับคดีมอบหมายลงชื่อ พร้อมกับ หมายเหตุไว้ในรายงานการจ่ายเงิน หรือบัญชีแสดงการรับจ่าย หรือบัญชีส่วนแบ่งทรัพย์ หรือหลักฐาน การอนุมัติจ่ายเงินจากระบบ แล้วแต่กรณีว่าได้จ่ายเงินแบบใดให้ผู้มีส่วนได้คนใดไป แต่วันเดือนปีใด ทุกคราวที่มีการจ่ายเงินให้ลงบัญชีโดยครบถ้วนตามระเบียบของราชการและเก็บเอกสารหลักฐานต่าง ๆ ไว้ในสํานวน 3.3 - คดีฟื้นฟูกิจการของลูกหนี้ การเบิกจ่ายให้เป็นไปตามเงื่อนไขที่ผู้อํานวยการ สํานักฟื้นฟูกิจการของลูกหนี้จะกําหนดโดยความเห็นชอบของอธิบดีกรมบังคับคดี 3.4 การวางทรัพย์ เมื่อมีผู้มาขอรับเงินในสํานวนวางทรัพย์ให้ผู้ขอรับเงิน ยื่นคําขอรับเงินต่อเจ้าหน้าที่ผู้มีหน้าที่ดําเนินการในเรื่องนั้น เมื่อได้รับคําสั่งจ่ายเงินได้แล้วให้เจ้าหน้าที่ การเงินทําใบรับเงินและใบสั่งจ่ายให้ผู้อํานวยการสํานักงานบังคับคดีกรุงเทพมหานครหรือผู้ที่ได้รับ มอบหมายลงนามสั่งจ่าย และหมายเหตุไว้ในรายงานเจ้าหน้าที่ว่าได้จ่ายเงินให้ผู้ใด แต่วันเดือนปีใด ทุกคราวที่มีการจ่ายเงินให้ลงบัญชีโดยครบถ้วนตามระเบียบของราชการและเก็บเอกสารหลักฐานต่างๆ ไว้ในสํานวน 3.5 การจ่ายเงินตามข้อง 3.1 3.2 3.3 และ 3.4 กรณีสั่งจ่ายเงินจํานวนตั้งแต่ ห้าพันบาทขึ้นไป ให้จ่ายโดยเช็คธนาคารที่กรมบังคับคดีได้เปิดบัญชีไว้ให้แก่ผู้รับเงินนั้น ถ้าจํานวนเงิน ต่ํากว่าห้าพันบาทจะจ่ายเงินสดหรือเช็คก็ได้ ในกรณีจํานวนเงินที่สั่งจ่ายไม่ถึงห้าพันบาท ให้ผู้อํานวยการกองบริหารการคลังหรือผู้ที่ได้รับมอบหมายลงชื่อในใบสั่งจ่ายได้ การลงชื่อในเช็คสั่งจ่ายเงิน ให้ผู้อํานวยการกองบริหารการคลังหรือหัวหน้า ฝ่ายการเงินหรือผู้ที่ได้รับมอบหมายฝ่ายหนึ่งลงชื่อร่วมกับอธิบดีหรือรองอธิบดีหรือผู้ที่ได้รับมอบหมาย อีกฝ่ายหนึ่งรวมสองคน ในกรณีที่จะต้องส่งเงินให้ผู้รับเงินโดยมีหนังสือนําส่งให้จัดส่งเงินจํานวนนั้นเป็น เช็คหรือตั๋วแลกเงินโดยจ่ายเช็คสั่งจ่ายธนาคารเพื่อซื้อตั๋วแลกเงินตามจํานวนนั้น และให้กองที่มีหน้าที่ นั้นๆ เป็นผู้ดําเนินการจัดส่งหรือโอนเงินทางอิเล็กทรอนิกส์ กรณีจะต้องเบิกจากธนาคารให้ผู้มีอํานาจสั่งจ่ายเป็นไปตามที่กล่าวข้างต้น และกรมบังคับคดี" เป็นผู้รับเงิน 3.6 เมื่อเจ้าหนี้หรือผู้มีสิทธิรับเงินในคดีแพ่ง คดีล้มละลาย คดีฟื้นฟูกิจการของ ลูกหนี้หรือสํานวนวางทรัพย์แสดงเจตนาขอรับเงินผ่านธนาคาร ให้ผู้ขอรับเงินยื่นคําขอตามแบบคําขอรับ เงินผ่านธนาคารที่กระทรวงการคลังกําหนด วิธีการและขั้นตอนในการจ่ายเงินเข้าบัญชีธนาคารของเจ้าหนี้ หรือผู้ขอรับเงิน ให้เป็นไปตามระเบียบการเก็บรักษาเงิน และการนําเงินส่งคลังของส่วนราชการ พ.ศ. 2551 การรับ การเก็บรักษา และนําส่งค่าธรรมเนียมเป็นรายได้แผ่นดินให้ปฏิบัติตามระเบียบการเก็บรักษาเงิน และ การนําเงินส่งคลังของส่วนราชการ พ.ศ. 2551ข้อ ๔ การรับ การเก็บรักษา และนําส่งค่าธรรมเนียมเป็นรายได้แผ่นดินให้ปฏิบัติตาม ระเบียบการเก็บรักษาเงิน และนําเงินส่งคลังของส่วนราชการ พ.ศ. 2551 ทั้งนี้ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 12 กุมภาพันธ์ พ.ศ. 2559 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี